Plesiosauria

Plesiosauria utawi plesiosaurus inggih punika soroh reptil laut Mesozoikum sané sampun punah, ngranjing ring Sauropterygia.

Plesiosaurus kapertama medal ring masa Trias sané anyar, minab ring masa Rhaetian, sawatara 203 yuta warsa sané sampun lintang. Ipun dados ketah salami Periode Jurassic, nglimbak kantos ical santukan kawéntenan kepunahan Kapur-Paleogen ring panguntat Periode Kapur, sawatara 66 yuta warsa sané sampun lintang. Ipun madué distribusi ring segara ring sajebag jagat, miwah makudang-kudang spesies paling kidik atengahnyané meneng ring genah toya tawar.

Plesiosaurus inggih punika silih tunggil reptil fosil kapertama sané kapanggihin. Ring pangawit abad ka-19, para sujana ngrasayang sapunapi khas wangunannyane lan ipun kawastanin pinaka ordo sane mabinayan ring warsa 1835. Genus plesiosaurian kapertama, Plesiosaurus sane mawasta pateh, kawastanin ring warsa 1821. Ngawit saking punika, langkungan saking satus spesies sane sah sampun katlatarang. Ring pangawit abad kaping duang dasa siki, akéhnyané penemuan sampun sayan nincap, sané ngawinang sayan nincap pangresepan indik anatomi, paiketan miwah tata cara maurip ipuné.

Pustaka
Kategori:Buron
Kategori:Reptil